Ego Herveus comes Nivernensis, omnibus notum facio presentibus et futuris, quod laudante et concedente Mathilde uxore mea, concessi monachis Pontiniaci commutationem que facta fuit inter eos et bone memorie Guillelmum comitem Nivernensem de S. Porcharia et de Lorent, confirmans et concedens sicuti continetur in carta dicti comitis, quam dicti habent monachi. Ad augmentum quidem domus Pontiniacensis, in remissionem peccatorum meorum et predecessorum meorum dedi eis quinquaginta arpenna nemoris de Barro, juxta Autissiodorum in perpetuum possidenda. Quod ut ratum habeatur, presentes litteras sigilli mei muninime roboravi. Datum Clamiciaco, anno Domini, M. CC. V. octodecimo kal. Septembris.